《留黄思忠》
宋代·李流谦

可人如君不易致，惠然而来此天意。
往往文字杂啸歌，儿辈倚墙吾敢诃。
向来邂逅无此款，曲水风流嗟未远。
爱君欲留君不留，一闻说归我先愁。
亦知主人无德恋，多情合觑青山面。
况闻涨江浪翻雷，毂生四角若为推。
留君信自非人力，君虽欲去不可得。

作者简介：[约公元一一四七午前后在世]字无变，汉州德阳人。生卒年不详，约宋高宗绍兴中前后在世。以文学知名。荫补将仕郎，授成都府灵泉县尉。秩满，调雅州教授。虞允文宣抚全蜀，置之幂下，多所赞画。寻以荐除诸王宫大小学教授。力乞补外改奉议郎，通判淹州府事。流谦著有澹齐集八十一卷，《国史经籍志》传于世。